CELEX: 32013R0497
Language: bg
Date: 2013-05-29 00:00:00
Title: Регламент (ЕС) № 497/2013 на Комисията от 29 май 2013 година за изменение и поправка на Регламент (ЕС) № 231/2012 за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета  текст от значение за ЕИП

30.5.2013   
            
            
               BG
            
            
               Официален вестник на Европейския съюз
            
            
               L 143/20
            
         РЕГЛАМЕНТ (ЕС) № 497/2013 НА КОМИСИЯТА
   от 29 май 2013 година
   за изменение и поправка на Регламент (ЕС) № 231/2012 за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (1), и по-специално член 14 от него,
   като взе предвид Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (2), и по-специално член 7, параграф 5 от него,
   като има предвид, че:
   
               (1)
            
            
               С Регламент (ЕС) № 231/2012 на Комисията (3) се определят спецификациите на добавките в храните, включени в списъците в приложения II и III към Регламент (ЕО) № 1333/2008.
            
         
               (2)
            
            
               Тези спецификации могат да бъдат актуализирани в съответствие с общата процедура, посочена в член 3, параграф 1 от Регламент (ЕО) № 1331/2008, по инициатива на Комисията или при постъпване на заявление.
            
         
               (3)
            
            
               При актуализиране на тези спецификации е необходимо да се вземат под внимание спецификациите и техниките за анализ на добавки в храните, както са определени в Codex Alimentarius от Съвместния ФAO/СЗО експертен комитет по добавките в храните.
            
         
               (4)
            
            
               Регламент (ЕС) № 231/2012 съдържа грешки в спецификациите на натриев бисулфит (E 222), натриев лактат (Е 325) и амониеви фосфатиди (Е 442). Тези грешки следва да бъдат поправени.
            
         
               (5)
            
            
               С Регламент (ЕС) № 380/2012 на Комисията от 3 май 2012 г. за изменение на приложение II към Регламент (ЕО) № 1333/2008 на Европейския парламент и на Съвета по отношение на условията за употреба и количествата на употреба на съдържащите алуминий добавки в храните (4) от списъка в приложение II към Регламент (ЕО) № 1333/2008 се заличават хранителните добавки калциевоалуминиев силикат (E 556) и алуминиев силикат (каолин) (E 559), считано от 1 февруари 2014 г. Поради това спецификациите за тези хранителни добавки следва също да бъдат заличени.
            
         
               (6)
            
            
               Регламент (ЕС) № 231/2012 съдържа две грешки по отношение на Einecs номерата (5) на динатриевия гуанилат (E 627) и дикалиевия гуанилат (E 628). Тези грешки следва да бъдат поправени.
            
         
               (7)
            
            
               Поради това Регламент (ЕС) № 231/2012 следва да бъде съответно изменен и поправен.
            
         
               (8)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните и не бяха обект на възражение от страна на Европейския парламент и Съвета,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 231/2012 се изменя и поправя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 май 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 354, 31.12.2008 г., стр. 16.
   
      (2)  ОВ L 354, 31.12.2008 г., стр. 1.
   
      (3)  ОВ L 83, 22.3.2012 г., стр. 1.
   
      (4)  ОВ L 119, 4.5.2012 г., стр. 14.
   
      (5)  Европейски инвентаризационен списък на съществуващи търговски химични вещества (Einecs).
   
      ПРИЛОЖЕНИЕ
      Приложението към Регламент (ЕС) № 231/2012 се изменя и поправя, както следва:
      
                  1)
               
               
                  Вписването за E 222 натриев бисулфит се изменя, както следва:
                  
                              а)
                           
                           
                              заглавието се заменя със следното:
                              „E 222 НАТРИЕВ ХИДРОГЕН СУЛФИТ“
                           
                        
                              б)
                           
                           
                              спецификацията за чистотата на желязото се заменя със следното:
                              
                                          „Желязо
                                       
                                       
                                          Не повече от 10 mg/kg на основата на съдържанието на SO2“
                                       
                                    
                        
            
                  2)
               
               
                  Във вписването за E 325 натриев лактат спецификацията за тест за идентификация на калий се заменя със следното:
                  
                              „Тест за натрий
                           
                           
                              Издържа теста“
                           
                        
            
                  3)
               
               
                  Във вписването за E 442 амониеви фосфатиди спецификациите по отношение на описанието се заменят със следното:
                  
                              „Описание
                              
                           
                           
                              От мазно полутвърдо вещество до маслоподобна течност“
                           
                        
            
                  4)
               
               
                  Заглавието на вписването за E 556 калциевоалуминиев силикат се заменя със следното:
                  „E 556 КАЛЦИЕВОАЛУМИНИЕВ СИЛИКАТ
                      (1)
                  
               
            
                  5)
               
               
                  Заглавието на вписването за E 559 алуминиев силикат (каолин) се заменя със следното:
                  „E 559 АЛУМИНИЕВ СИЛИКАТ (КАОЛИН)
                      (2)
                  
               
            
                  6)
               
               
                  Във вписването за E 627 динатриев гуанилат Einecs номерът в определението се заменя със следното:
                  
                              „Einecs
                           
                           
                              226-914-1“
                           
                        
            
                  7)
               
               
                  Във вписването за E 628 дикалиев гуанилат Einecs номерът в определението се заменя със следното:
                  
                              „Einecs
                           
                           
                              221-849-5“
                           
                        
            
         (1)  Срок на прилагане: до 31 януари 2014 г.“
      
         (2)  Срок на прилагане: до 31 януари 2014 г.“